[{"text_idx": "#000002", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos!"}, {"text_idx": "#000003", "text": "Tsitrusesalat fenkoli, avokaado ja lo\u0303hega"}, {"text_idx": "#000005", "text": "Hall, pime, va\u0308rvitu, sompus, ma\u0308rg, tuuline, ko\u0303le, masendav jne jne \u2013 ohh, mul keerleb nukra karussellina veel terve hulk omadusso\u0303nu peas, millega ta\u0308nast ilma kirjeldada. Aga, olles oma elu jooksul na\u0308inud juba ta\u0308itsa mitutku\u0308mmet talve, varem ku\u0308ll veidi valgemaid, nu\u0308u\u0308d u\u0308ha hallimaid, tean ju ometigi, et see ko\u0303ik la\u0308heb mo\u0308o\u0308da! Kusagil, juba u\u0308sna la\u0308hedal tegelikult, terendavad juba eredad kevadised pa\u0308ikesekiired ja mullast nina va\u0308lja pistvad naadid ja no\u0303gesed. Varese karmi kraaksumise asemel lo\u0303o\u0303ritavad peagi laululinnud ja blogi popimateks otsiso\u0303nadeks on spargel ja rabarber! Aknatagust pla\u0308ga on palju lihtsam taluda, o\u0303ieti suhtuda tasse ta\u0308iesti u\u0308ksko\u0303ikselt, kui keskenduda sellele, et juba paari kuu pa\u0308rast on ko\u0303ik palju helgem ja selgem. Nii et las need postituse alguse nukrad so\u0303nad ja ilm koos nendega ja\u0308a\u0308vad sinna, kus nad on, st akna taha. Hea toit teeb meele ro\u0303o\u0303msaks, teeme parem su\u0308u\u0308a!"}, {"text_idx": "#000006", "text": "Talvesse sobiva toiduga on mu meelest nii, et u\u0308helt poolt on nende toitude aeg, mis toetavad talve \u2013 ahjus ku\u0308psenud pajaroad, toekad supid, pikalt pliidil podisenud hautised. Liha, oad-la\u0308a\u0308tsed, teraviljad, juurikad. Ko\u0303ik toekas ja tummine, mis annab sisemiselt soojust ja teeb olemise turvaliseks. Teisalt aga tahaks ju nii va\u0308ga vastukaaluks sellele, mis o\u0303ues toimub, midagi va\u0308rvilist, va\u0308rsket, sa\u0308rtsakat! Tsitrusesalat on justnimelt ko\u0303ike seda. Talv ju tsitruste hooaeg, ku\u0308ll suvel saab ja\u0308lle marjadele-puuviljadele keskenduda. Kasutasin selles salatis punast greipi ja tavalist apelsini, aga tegelikult vo\u0303ib siia pista ka muid tsitruselisi, na\u0308iteks hoopis punast ehk veriapelsini ja tavalist greipi:) Fenkoli ja punase sibula vo\u0303iks viilutada niiiii o\u0303hukeseks, kui vo\u0303imalik, siis on nad salatis ha\u0308sti maitsvad. Lo\u0303he annab salatile soolakust ja toekust, aga kes soovib, vo\u0303ib selle ka va\u0308lja ja\u0308tta. Olen sama salatit teinud ka krevettidega, samuti superhea!"}, {"text_idx": "#000010", "text": "Lo\u0303ika tsitrusviljadelt otsad. To\u0303sta pu\u0308sti enda ette suurele taldrikule (sinna saab voolata va\u0308a\u0308rtuslik mahl, mis tekib lo\u0303ikamisel). Lo\u0303ika noaga koor piki viljaliha a\u0308ra, nii et eemaldad ka valge kooreosa. Ja\u0308rgi ja\u0308a\u0308b ta\u0308iesti koorevaba u\u0308mar tsitrusvili. Lo\u0303ika kooritud tsitrused risti seibideks. Viiluta fenkol ja punane sibul nii o\u0303hukeselt, kui vo\u0303imalik. Eemalda avokaado viljaliha koore seest ja viiluta. To\u0303sta rukolalehed kaussi vo\u0303i suuremale taldrikule. Lao neile greibi- ja apelsiniseibid, fenkol, sibul, avokaado ja lo\u0303he. Puista peale granaato\u0303unaseemned. Kastmeks vispelda kokku tsitruste lo\u0303ikamisel tekkinud mahl, oliivio\u0303li ja siirup. Maitsesta ts\u030cillihelveste, soola ja pipraga. Nirista kaste salatile."}, {"text_idx": "#000017", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos! Loe la\u0308hemalt \u2192\nMari-Liis Ilover, Pa\u0308hkipo\u0303hjal mustikatarretise kookNo\u0303utu kokkaja, Pa\u0308hkipo\u0303hjal mustikatarretise kookMari-Liis Ilover, PeediorsotoKa\u0308rt, PeediorsotoMari-Liis Ilover, Mahlased ja vu\u0308rtsikad ko\u0303rvitsamuffinid"}, {"text_idx": "#000019", "text": "Ko\u0303rvitsapirukas tomati, oliivide ja mozzarellaga"}, {"text_idx": "#000020", "text": "Ahjukartulid kro\u0303beda mannaga Nigella Lawsoni stiilis"}]